india is now second largest mobile phone producer: indian cellular association
రెండో అతి ఎక్కువ ఫోన్లు తయారీ భారత‌దేశంలోనే...
ప్ర‌పంచంలో చైనా త‌ర్వాత అత్య‌ధికంగా ఫోన్లు త‌యార‌వుతున్న దేశంగా భార‌త్ వినుతికెక్కింద‌ని ఇండియ‌న్ సెల్యూలార్ అసోసియేష‌న్(ఐసీఏ) ప్ర‌క‌టించింది.
TNN | Updated:
Apr 1, 2018, 03:21PM IST
ప్ర‌పంచంలో చైనా త‌ర్వాత అత్య‌ధికంగా ఫోన్లు త‌యార‌వుతున్న దేశంగా భార‌త్ వినుతికెక్కింద‌ని ఇండియ‌న్ సెల్యూలార్ అసోసియేష‌న్(ఐసీఏ) ప్ర‌క‌టించింది. టెలికాం మంత్రి మ‌నోజ్ సిన్హా, ఐటీ శాఖా మంత్రి ర‌వి శంక‌ర్ ప్ర‌సాద్‌తో ఐసీఏ ఈ స‌మాచారాన్ని పంచుకుంది. మార్చి 28న ఇద్ద‌రు మంత్రుల‌కు ఐసీఏ జాతీయ అధ్య‌క్షుడు పంక‌జ్ మొహింద్రో రాసిన లేఖ‌లో భార‌త ప్ర‌భుత్వం, ఐసీఏ, ఎఫ్‌టీటీఎఫ్ చేసిన సంయుక్త కృషి వ‌ల్ల ఫోన్ల త‌యారీలో భార‌త్ రెండో స్థానానికి చేరుకోగ‌లిగింద‌ని రాశారు.
మొబైల్ ఫోన్ త‌యారీలో భార‌త్ దూసుకెళుతోందా?
ఎఫ్‌టీటీఎఫ్ అంటే ఫాస్ట్ ట్రాక్ టాస్క్ ఫోర్స్. దేశ ఎల‌క్ట్రానిక్స్, ఐటీ మంత్రిత్వ శాఖ కింద ఏర్పాటు చేసిన ఈ టాస్క్ ఫోర్స్ 2019 స‌మ‌యానిక‌ల్లా 50 కోట్ల ఫోన్లు త‌యారీ ల‌క్ష్యంగా నిర్దేశించుకుంది. దాదాపు 46 బిలియ‌న్ యూఎస్ డాల‌ర్ల విలువైన ఫోన్ల‌ను త‌యారుచేయాల‌ని భావించారు. ఎఫ్‌టీటీఎఫ్ అనే దానిలో ప‌రిశ్ర‌మ, ప్ర‌భుత్వం నుంచి స‌భ్యులు ఉంటారు. ఈ సంస్థ ద్వారా 8బిలియ‌న్ యూఎస్ డాల‌ర్ల విలువైన ఫోన్ల విడి భాగాలు చేయాల‌ని ల‌క్ష్యంగా పెట్టుకున్నారు. త‌ద్వారా మొబైల్ ఉత్ప‌త్తుల్లో ఉన్న అవ‌కాశాల‌ను అందిపుచ్చుకుంటూ 2019 క‌ల్లా 15 ల‌క్ష‌ల మందికి ఉద్యోగాలు క‌ల్పించాల‌నేది ప్ర‌ణాళిక‌. Read also in English